Diari Oficial de la Generalitat Valenciana


Sumari del DOGV 8109, del 21-08-2017 (2017/7125)

RESOLUCIÓ de 17 de juliol de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 91/16-EAE el Pinós i 95/16-EAE Massamagrell.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8109

Data del DOGV
:   21-08-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/7125


Data del document
:   17-07-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 17 de juliol de 2017, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients 91/16-EAE el Pinós i 95/16-EAE Massamagrell. [2017/7125]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, el qual estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
Publicar en el Diari Oficial de la Generalitat Valenciana els informes ambientals i territorials estratègics corresponents als expedients 91/16-EAE el Pinós i 9779-SWK Massamagrell.  
  
«Informe ambiental i territorial estratègic  
Tràmit: avaluació ambiental de la modificació puntual núm. 1 del PGOU.  
Promotor: Ajuntament del Pinós.  
Autoritat substantiva: Ajuntament del Pinós i CTU d'Alacant.  
Localització: terme municipal del Pinós (Alacant).  
Expedient: 91-16-EAE.  
  
La Comissió d'Avaluació Ambiental, en sessió realitzada el 29 de juny de 2017, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 1 del Pla general d'ordenació urbana (PGOU) del municipi del Pinós, en els termes següents:  
En data 9 de desembre de 2016 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental, sol·licitud d'inici de l'avaluació ambiental i territorial estratègica de la modificació puntual núm. 1 del PGOU del municipi del Pinós (Alacant).  
  
1. Documentació aportada.  
El Servei Territorial d'Urbanisme d'Alacant remet al Servei d'Avaluació Ambiental Estratègica documentació relativa a la proposta de modificació puntual núm. 1 del Pla general d'ordenació urbana (PGOU) del municipi del Pinós als efectes de donar inici al tràmit d'avaluació ambiental, d'acord amb la Llei 5/2014 d'ordenació del territori, urbanisme i paisatge (LOTUP). La documentació disposa del contingut indicat en l'article 50.1 de la LOTUP, i és adequat als efectes de l'inici de la tramitació.  
  
  
2. Model territorial vigent  
2.1. Informació territorial.  
El municipi del Pinós, de 126,48 km² d'extensió, a localitza en l'interior de la província d'Alacant, a la comarca del Vinalopó Mitjà. Dista de la capital provincial 56 km, la seua població segons l'BUT-3016 era de 7.627 habitants. El Pinós limita al nord amb Villena, a l'est amb Monòver i la Romana, al sud amb Algueña i Abanilla (Múrcia) i a l'oest amb Jumilla i Yecla (Múrcia).  
2.2. Planejament vigent.  
PGOU aprovat per la Comissió Territorial d'Urbanisme en sessió realitzada el 30 d'octubre de 2008 (BOP 29.07.2009). Planejament avaluat ambientalment, expedient 152-2000-AIA, amb declaració d'impacte ambiental (DIA) de 28 de setembre de 2000 i resolució complementària de 21 de maig de 2008.  
  
3. Descripció de la modificació puntual núm. 1 del PGOU  
3.1. Antecedents.  
El Pla general conté la previsió d'un sector de sòl urbanitzable sense ordenació detallada denominat P-4, ubicat al nord-est del nucli urbà, contigu amb la carretera CV-83 per dos dels seus costats i amb sòl no urbanitzable pels restants. La superfície del sector és de 96.046 m², coincident amb l'àrea de repartiment. El seu ús global és residencial, amb una previsió de 419 habitatges. L'índex d'edificabilitat bruta és de 0,9814 m²t/m²s, coincident amb l'aprofitament tipus.  
  
3.2. Objecte de la modificació puntual núm. 1.  
Modificar la qualificació del sector P-4, passant la vigent de sòl urbanitzable residencial a la d'ús dominant industrial compatible amb l'ús terciari. A més, es modifica la delimitació del sector a fi d'incloure-hi els terrenys necessaris per a executar els accessos així com les zones de protecció viària de la carretera CV-83. Així, la superfície del sector passa a ser de 111.882,54 m², amb una superfície de xarxa primària viària inscrita de 20.487,53 m².  
3.3. Àmbit.  
Els terrenys pertanyents al sector P-4 se situen en el paratge denominat El Salobrar de Baix - La Canal de Ruta, aproximadament a 600 metres a l'est del nucli urbà i desconnectat d'aquest pel sector de sòl urbà industrial del polígon del Pujol; limita al sud i oest amb la carretera CV-83, a l'est per la vereda de la Cova, i al nord pel sòl no urbanitzable de la reserva urbana (SNU.RU) prevista pel PGOU.  
  
3.4. Justificació.  
L'Ajuntament planteja la necessitat d'incrementar l'oferta de sòl industrial en el municipi, atés que el polígon industrial existent està reblit i el sector que va preveure el Pla general per a ús industrial, sector P 6-, ha sigut anul·lat per Sentència del Tribunal Suprem de data 25 de setembre de 2015 (LMM4681 2015/).  
3.5. Objectius a aconseguir.  
Vistos els antecedents, cal realitzar una sèrie de modificacions en les determinacions de l'ordenació estructural del Pla general, tot això, amb el degut respecte a les noves directrius establides en la LOTUP:  
  
- Modificació de la qualificació del sòl del sector P-4. Es fixa nou ús dominant industrial, la seua possible compatibilitat amb altres usos, edificabilitat i criteris tipològics admissibles.  
- Es redefineixen els límits del sector i la seua superfície computable, incorporant tant els terrenys necessaris per a permetre els accessos, com els de les zones de protecció viària annexes, segons el que estableix l'annex IV de la LOTUP.  
- Es completa la xarxa viària primària del municipi, pel que fa a aquest sector, que inclou els accessos previstos des de la CV-83.  
- Nova fitxa de zona i normativa d'usos segons el que estableix l'annex IV de la LOTUP. Zonificació i normativa reguladora pròpia dels distints usos i aprofitaments admissibles en aquesta classe de sòl. Revisió del sòl dotacional i de la nomenclatura dins del sector.  
  
- Nova fitxa de gestió segons el que estableix l'annex IV de la LOTUP, amb criteris, determinacions i paràmetres de l'ordenació estructural per al desenrotllament del sector.  
- S'inclouen els criteris generals per a la delimitació de les àrees de repartiment i per a l'aprofitament tipus.  
- S'inclouen els criteris generals per a la delimitació d'unitats d'execució.  
- S'inclouen normes de regulació de la nova zona d'ordenació ZND-IN1.  
  
3.6. Descripció d'alternatives. Es presenten 3 alternatives:  
- Alternativa 0:  
Solució vigent en el PGOU. Suposa no realitzar el canvi de qualificació proposat. «Considerant que la modificació puntual respon a la necessitat d'una urgent disponibilitat de sòl industrial, i l'estratègia consisteix en una ràpida ampliació en la proximitat del nucli urbà i més concretament del polígon industrial El Pujol, aquesta alternativa de no realització de la modificació queda descartada.»  
- Alternativa 1:  
Solució canviant paràmetres urbanístics del sector d'acord amb el nou ús predominant, però mantenint el seu àmbit i les condicions per a la seua connexió i integració tal com disposa actualment en el PGOU per al sector P-4.  
Aquesta proposta corregeix l'escassetat d'oferta de sòl industrial municipal, modifica la qualificació del sector P-4 que passaria a tindre un ús dominant industrial, però sense canviar els límits del sector ni les seues condicions de connexió. Per això es considera parcialment ineficaç per inadequació d'accessos.  
- Alternativa 2:  
«Solució proposada en la modificació puntual núm. 1 on, a més de modificar els paràmetres urbanístics conforme al nou ús dominant, es planteja la modificació de l'àmbit delimitat per a incloure la seua connexió i integració.  
Aquesta proposta compliria l'objectiu de corregir l'escassetat d'oferta de sòl industrial que hi ha en l'actualitat, com a mecanisme per a impulsar el creixement econòmic del Pinós i per a això es planteja canviar la qualificació del sector P-4 que passaria a tindre un ús dominant industrial. Es considera plenament eficaç en arreplegar uns adequats accessos adaptats a la normativa vigent, la qual cosa implica la redefinició, encara que siga lleument del sector i de la seua superfície computable, incorporant tant aquests terrenys necessaris per a permetre els accessos, com els de les zones de protecció viària annexes, segons el que estableix l'annex IV LOTUP.»  
3.7. Efectes previsibles sobre el medi ambient i l'ordenació del territori.  
En el DIE s'indica que «si bé a priori el canvi proposat d'ús residencial a ús industrial podria considerar-se negatiu quant als seus efectes sobre el medi ambient, tenint en compte que la classificació urbanística actual és de sòl urbanitzable i per això no requerirà més recursos dels fins ara previstos, que ja existeixen implantades indústries en la zona, i principalment, que es tracta d'un àmbit de reduïda dimensió on es limitarà notablement la categoria d'indústries, és per això que es considera que aquesta modificació no comportarà, en si mateixa, efectes negatius importants sobre el medi ambient, ni influència destacada sobre el canvi climàtic.»  
Respecte als gasos d'efecte d'hivernacle (GEI) s'indica que «és previsible un increment del trànsit en la zona i l'existència de noves instal·lacions i indústries amb les consegüents emissions que puguen donar lloc, per la qual cosa es preveu un augment de l'emissió de GEI. Per a la mitigació de l'impacte que poden provocar aquests GEI es proposa una nombrosa plantació d'arbratge, inexistent en l'actualitat, que permet a més una millor integració paisatgística.»  
Per a reduir la contaminació d'aigües i atmosfera «es proposa l'arreplega i separació d'aigües pluvials i residuals, i l'ús de plaguicides i herbicides en quantitats adequades i de composició respectuosa amb el medi ambient. Es preveu una afecció lumínica en l'entorn, per la qual cosa es proposa la mitigació per mitjà de la utilització de lluminàries de baixa contaminació lumínica, promovent l'eficiència energètica dels enllumenats exteriors i interiors.»  
Es proposen com a mesures compensatòries, «millorar la zona verda prevista, ampliant la superfície destinada a això en un principi. L'elecció d'espècies apropiades per a l'enjardinament es realitzarà prenent com a referència la vegetació mediterrània, de baix manteniment i escàs consum d'aigua, perfectament adaptades a una climatologia que presenta llargs períodes de sequera.  
Finalment també es proposa la creació de franges d'infiltració en l'entorn d'aquelles àrees de major valor ambiental, associades a escocells drenadors i que poden afavorir el desenvolupament de la vegetació autòctona, especialment el d'aquelles més necessitades d'humitat.»  
  
  
4. Consultes realitzades  
Per part d'aquesta direcció general, com a òrgan ambiental, i d'acord amb el que disposa l'article 51.1 de la LOTUP, la documentació presentada s'ha sotmés a consulta a les següents administracions perquè, si ho estimen oportú, hi formulen suggeriments:  
  
Data de   
Consulta Data   
d'informe Administració pública consultada  
27.12.2016 16.02.2017 Conselleria d'Agricultura, Medi Ambient, Canvi Climàtic i Desenvolupament Rural. SDG de Medi Natural. Servei d'Ordenació i Gestió Forestal. Vies Pecuàries  
27.12.2016 € Conselleria d'Agricultura, Medi Ambient, Canvi Climàtic i Desenvolupament Rural. Direcció Territorial de Medi Ambient  
27.12.2016 € Conselleria d'Agricultura, Medi Ambient, Canvi Climàtic i Desenvolupament Rural. Subdirecció General de Canvi Climàtic i Qualitat Ambiental.  
- 17.11.2016 Direcció Territorial d'Habitatge, Obres Públiques i Vertebració del Territori.   
Servei Territorial d'Urbanisme d'Alacant. STU.  
27.12.2016 21.06.2017 Conselleria d'Habitatge, Obres Públiques i Vertebració del Territori.  
Subdirecció General d'Ordenació del Territori i Paisatge. PAISATGE.  
27.12.2016 20.01.2017 Conselleria d'Habitatge, Obres Públiques i Vertebració del Territori.  
Subdirecció General d'Ordenació del Territori i Paisatge. PATRICOVA.  
27.12.2016 31.01.2017 Conselleria d'Habitatge, Obres Públiques i Vertebració del Territori.  
Subdirecció General del Territori i Paisatge. ETCV  
27.12.2016 17.01.2017 Conselleria d'Habitatge, Obres Públiques i Vertebració del Territori.  
Direcció General d'Obres Públiques, Transport i Mobilitat. Servei de Planificació  
27.12.2016 06.02.2017 Conselleria d'Economia Sostenible, Sectors Productius, Comerç i Treball. Subdirecció General d'Energia i Mines  
27.12.2016 23.01.2017 Presidència de la Generalitat. Agència de Seguretat i Resposta a les Emergències.  
27.12.2016 23.03.2017 Entitat de Sanejament d'Aigües. EPSAR  
27.12.2016 € Confederació Hidrogràfica del Xúquer. CHJ  
  
  
  
Els informes rebuts es publiquen en la web www.agroambient.gva.es/eae on es podrà consultar el seu contingut integre  
  
5. Identificació i valoració de possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa de la determinació de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
5.1. Espais naturals protegits.  
La modificació del PGOU proposta no afecta cap espai protegit de la Comunitat Valenciana.  
5.2. Xarxa Natura 2000.  
La modificació del PGOU proposta no afecta cap espai integrant de la Xarxa Natura 2000.  
5.3. Paisatge i infraestructura verda.  
De conformitat amb el que estableix l'art. 6 de la Llei 5/2014, LOTUP, el paisatge s'integrarà en totes les polítiques sectorials que hi incidisquen i, en concret, en la planificació territorial i urbanística, actuant com a criteri condicionant en la implantació d'usos, activitats i infraestructures, la gestió i conservació d'espais naturals i la conservació i valoració d'espais culturals.  
El 21 de juny de 2017 el Servei d'Infraestructura Verda i Paisatge informa que vist l'objecte i abast de la modificació proposada, és previsible que aquesta tinga incidència en el paisatge, per la qual cosa «s'estima que haurà de comptar amb estudi d'integració paisatgística i definició de com a mínim, els elements de la infraestructura verda que considere rellevants per a formar-ne part per les seues funcions de connexió i integració paisatgística dels espais urbans amb l'exterior. Tot això d'acord amb els criteris manifestats en aquest informe.»  
En l'informe s'estableixen els següents criteris que s'han de tindre en compte:  
- S'hauran d'establir zones d'afecció visual al llarg de les principals vies de comunicació (CV-83) en funció de l'anàlisi visual i la delimitació de les seues conques visuals.  
- Es definiran adequadament les vores urbanes i una adequada transició entre usos, per a aconseguir la seua integració en el paisatge del seu entorn [?]. En aquest sentit s'establiran criteris paisatgístics, per a la transició dels sòls urbanitzables cap al sòl no urbanitzable i s'impediran actuacions urbanes que alteren el perfil del nucli i la seua relació amb l'entorn.  
- Es respectarà la topografia i la vegetació del lloc, integrant els elements topogràfics significatius, com a referències visuals del territori.  
  
- De la mateixa manera s'adoptaran determinacions per al control dels elements amb incidència en el paisatge i l'escena urbana, d'acord amb el que estableix l'article 8.f de la LOTUP.  
  
5.4. Sòl forestal i patrimoni arbori monumental.  
Segons la cartografia temàtica de la conselleria http://cartoweb.cma.gva.es no es localitza en l'àmbit patrimoni arbori monumental. El 16 de febrer de 2017 la secció forestal de Crevillent informa que en l'àmbit d'actuació no es produeixen afeccions a forests públiques ni a sòl forestal així categoritzat pel Pla d'acció territorial forestal de la Comunitat Valenciana (PATFOR).  
5.5. Vies pecuàries.  
Segons la Llei 3/1995, les vies pecuàries són béns de domini públic de les comunitats autònomes. En sòl no urbanitzable, les vies pecuàries tindran la condició de sòl no urbanitzable d'especial protecció, amb l'amplària legal que figure en la classificació. En sòl urbà i urbanitzable les vies pecuàries tindran la consideració urbanística de xarxa primària i s'integraran com a passejos o alberedes amb la seua amplària legal.  
  
En relació amb els usos i aprofitaments de les vies pecuàries caldrà ajustar-se al que disposa la Llei 3/2014, d'11 de juliol, de la Generalitat, de vies pecuàries de la Comunitat Valenciana.  
Segons l'informe de 16 de febrer de 2017, mencionat en l'apartat anterior, les tres parcel·les que conformen l'àmbit objecte de la modificació (74, 75 i 99 del polígon 10 del Pinós), afronten per l'est amb la via pecuària Vereda de la Cova i l'Albatera classificada amb una amplària de 20 metres i actualment sense delimitar, per la qual cosa «s'haurà de respectar el domini públic pecuari de la vereda.»  
5.6. Riscos ambientals i territorials:  
5.6.1. Risc d'inundació. PATRICOVA. El 20 de gener de 2017 el Servei d'Ordenació del Territori informa que «analitzada la documentació relativa a l'actuació indicada, i tenint en compte les cartografies d'inundabilitat aplicables en virtut de l'article 10 de la normativa del Pla d'acció territorial de caràcter sectorial sobre prevenció del risc d'inundació a la Comunitat Valenciana (PATRICOVA) i la del Sistema Nacional de Cartografia de Zones Inundables, s'informa que l'actuació proposada no està afectada per risc d'inundació.»  
5.6.2. Risc d'erosió. D'acord amb la cartografia temàtica de la Comunitat Valenciana, l'àmbit del PEP presenta un risc d'erosió potencial baixa 7-15 tm/ha/any; i un risc d'erosió actual molt baixa, 0-7 tm/ha/any.  
5.6.3. Risc d'incendi forestal. El 17 de gener de 2017 la Direcció General de l'Agència de Seguretat i Resposta a les Emergències informa que l'àmbit de la modificació núm. 1 del PGOU del Pinós no inclou ni limita amb sòl forestal. No obstant això, atés que hi ha sòl forestal a menys de 500 metres del dit àmbit, totes les actuacions que es realitzen en les zones forestals, així com en el seu entorn hauran de complir amb allò que indica el Decret 7/2004, de 23 de gener, del Consell, pel qual s'aprova el plec general de normes de seguretat en prevenció d'incendis forestals que s'han de seguir en l'execució d'obres i treballs que es realitzen en terreny forestal o en el seu entorn.  
  
5.6.4. Risc sísmic. El 17 de gener de 2017 la Direcció General de l'Agència de Seguretat i Resposta a les Emergències informa que el municipi del Pinós té una acceleració sísmica de 0,09 g segons NCSR-02, i per això en la modificació núm. 1 del pla s'hauran d'assumir totes les mesures establides a aquest efecte en l'esmentada norma.  
5.7. Mobilitat i planificació viària.  
El 17 de gener de 2017 la Direcció General d'Obres Públiques, Transport i Mobilitat informa que «analitzada la documentació s'emet un informe favorable, ja que únicament es canvia la qualificació del sòl urbanitzable del sector P-4, i es mantenen les zones de protecció previstes pel Pla general.»  
5.8. Aigües residuals.  
Queda prohibit l'abocament directe o indirecte d'aigües i productes residuals susceptibles de contaminar les aigües continentals o qualsevol altre element del domini públic hidràulic llevat que es compte amb la deguda autorització administrativa (art 100 TR Llei d'aigües), ha de ser l'organisme de conca qui autoritze.  
El 23 de març de 2017 l'Entitat de Sanejament d'Aigües (EPSAR) informa que les aigües residuals generades en el municipi del Pinós són tractades en el sistema de sanejament i depuració del municipi, que està dissenyat per a tractar 1.287 m³/dia. En l'actualitat el cabal mitjà influent és 751 m³/dia i el desenvolupament complet de la figura de planejament de referència generarà, una vegada desenvolupat en la seua totalitat, un cabal d'aigua residual de 223,5 m³/dia.  
El canvi d'aigües residuals domèstiques per industrials no pareix que haja de produir afeccions negatives sobre el sistema de sanejament municipal.  
Conclou l'informe indicant que «el desenvolupament de la modificació del Pla general no presenta a priori zones d'afecció a les infraestructures de sanejament i depuració de la Generalitat Valenciana existents i futures que puguen planificar-se.»  
5.9. Energia i mines.  
El 6 de febrer de 2017 la Subdirecció General d'Energia i Mines informa que consultats els antecedents que obren en el Servei Territorial d'Alacant no consta cap dret miner, ni atorgat ni sol·licitat en l'àmbit de la modificació núm. 1 del Pla general del Pinós.  
  
Respecte a la infraestructura d'energia, s'indica que la modificació puntual del Pla general presentada haurà d'ajustar-se al que estableix la normativa vigent, als efectes de la posterior autorització per part de l'òrgan competent.  
5.10. Estratègia Territorial de la Comunitat Valenciana (ETCV).  
El 31 de gener de 2017 el Servei d'Ordenació del Territori informa que el creixement màxim de sòl per a activitats econòmiques que s'obté per al municipi del Pinós, segons les directrius 95 a 101 de l'ETCV, és de 420.058 m²s.  
Indica l'informe que «la versió preliminar de la modificació haurà d'incloure una anàlisi del sòl qualificat per a activitats econòmiques (industrial i terciari) en el planejament vigent i justificar que la nova qualificació de 111.883 m²s que suposa la modificació proposada encaixa en el creixement màxim fixat per l'ETCV.  
Els criteris que han de ser considerats en la versió preliminar de la modificació són els relatius a creixement de sòl per a activitats econòmiques, establits en les directrius 91 a 101 de l'ETCV.»  
Conclou l'informe indicant que «s'emet un informe favorable, en matèria d'ordenació del territori, respecte a la modificació núm. 1 del Pla general del Pinós (Alacant), condicionat a la justificació del compliment del creixement màxim de sòl per a activitats econòmiques en el conjunt del terme municipal, d'acord amb les directrius de l'Estratègia Territorial de la Comunitat Valenciana.»  
5.11 Urbanisme.  
El 17 de novembre de 2016 el Servei Territorial d'Urbanisme d'Alacant informa que la modificació puntual plantejada implica una modificació de les determinacions de l'ordenació estructural, per la qual cosa aprovació definitiva correspon a la Generalitat.  
Indica l'informe que «des del punt de vista de les competències d'aquest servei territorial no pertoca plantejar objeccions a la proposta. El canvi de qualificació proposat suposa una millora del model territorial, en tractar-se d'una peça separada del nucli urbà pel desenvolupament industrial existent, amb una posició idònia en la seua relació amb les xarxes de comunicacions per a l'ús que ara es proposa.»  
En l'informe es plantegen unes qüestions a considerar:  
- «Seria convenient incorporar a la present modificació l'adaptació del Pla general a la sentència del Tribunal Suprem de 25 setembre de 2015, eliminant qualssevol referències al sector P-6, l'aprovació del qual ha sigut declarada nul·la en virtut de l'expressada sentència.  
- Es recorda a l'Ajuntament que el document que es tramite haurà de contindre la memòria de sostenibilitat econòmica reclamada per l'article 30.2 de la LOTUP.»  
5.12. Anàlisi i valoració.  
Es proposa modificació puntual del Pla General del Pinós, a fi de canviar l'actual qualificació del sector de sòl urbanitzable residencial P-4 per la d'ús industrial compatible amb ús terciari. El sector s'ubica a l'est del nucli urbà, a uns 600 metres d'aquest, i es planteja pel PGOU com una peça separada d'ús residencial, desconnectada del nucli per la implantació del polígon industrial El Pujol, consolidat pràcticament en la seua totalitat. El nou sector industrial quedaria situat a l'est de l'esmentat polígon i separat d'aquest per la carretera CV-83.  
  
- Diagnòstic de la situació actual del medi.  
L'àmbit del sector P-4 es delimita sobre terrenys de topografia suau ondulada, en un àmbit territorial de sòls mixtos (argiles, graves i arenes) d'ús principalment agrícola, però amb importants espais de vegetació natural, fonamentalment matoll boscós de transició. Els cultius predominants en l'entorn circumdant al sector P-4 són les vinyes, cultiu preferent en el terme municipal i que caracteritza significativament el seu paisatge.  
El sector P-4 es troba parcialment transformat per l'execució d'obres d'urbanització i per la presència d'una instal·lació agroindustrial que ocupa una part significativa; en la resta de terrenys del sector, l'abandó de les labors agrícoles comporta l'avanç gradual dels processos de colonització per vegetació ruderal.  
  
- Descripció de l'alternativa plantejada en el document inicial estratègic.  
El present informe ambiental i territorial estratègic (IATE) es realitza basant-se en la informació continguda en el document inicial estratègic presentat, redactat al setembre de 2016.  
· Aspectes fonamentals de la proposta de modificació:  
1r. Es proposa una nova qualificació com a sòl urbanitzable industrial, de sòl qualificat pel planejament vigent com a urbanitzable residencial.  
2n. Es proposen paràmetres urbanístics del sector adequats al nou ús. La zona d'ordenació passa a denominar-se ZND-IN1, el sector polígon industrial El Pujol II amb el codi de sector SI-P1, i amb ús dominant industrial 82,50 % i complementari terciari 17,50 %.  
3r. S'àmplia la superfície del sector un 16,48 % (15.836,54 m²), que incorpora tant els terrenys necessaris per a permetre els accessos, com els de les zones de protecció viària annexes, i per tant es reclassifica la dita superfície com a sòl urbanitzable.  
- Valoració de la proposta.  
El nou sòl industrial ve a pal·liar la insuficiència produïda després de la sentència del Tribunal Suprem, que anul·la l'aprovació definitiva del sector P-6 El Salobrar de sòl urbanitzable industrial del PGOU, motivada per la falta d'obtenció del preceptiu i vinculant informe de la Confederació Hidrogràfica.  
Analitzada la proposta presentada i els informes emesos es realitzen les consideracions següents:  
1. Atenent el fonament de l'anul·lació, el contingut de la fitxa de gestió del nou sector industrial, i atés el seu caràcter normatiu, resulta inadequat, per posposar l'acreditació de recursos hídrics (per mitjà de l'informe de la Confederació) a l'inici de les obres d'urbanització «o si és el cas per haver transcorregut el termini de díhuit mesos des de la sol·licitud a la confederació hidrogràfica corresponent sense que haja obtingut la dita disponibilitat, per causes no imputables a l'Ajuntament», respecte a aquest últim supòsit, s'ha d'indicar que en la mateixa sentència, el Tribunal Suprem informa que la no elaboració dins del termini de l'informe determina que aquest es considere emés en sentit desfavorable.  
2. L'anul·lació del sector industrial P-6 pareix, a priori, justificació suficient respecte al compliment dels criteris de creixement de sòl per a activitats econòmiques regulats en l'ETCV, vist el balanç de superfícies que s'arreplega en la fitxa aportada en l'informe del Servei d'Ordenació del Territori de 31.01.2017. No obstant això, seria recomanable incloure en la versió preliminar de la modificació l'anàlisi requerida des de l'informe de l'esmentat servei.  
3. El límit aquest del sector és en part coincident amb el traçat de la via pecuària Vereda de la Cova i Albatera, situació que resulta compatible amb el desenvolupament del sector, sempre que es respecte el domini públic pecuari, i s'integre la vereda en la solució finalment adoptada, d'acord amb la legislació vigent en la matèria.  
4. La proposta de modificació formula un canvi de qualificació de sòl urbanitzable ja avaluat ambientalment i un reajustament de la delimitació fixada pel PGOU, que comporta la reclassificació d'aproximadament un 16 % de sòl, per a executar els accessos al sector i establir les zones de protecció viària de la carretera CV-83. No obstant això, el canvi de qualificació proposat suposa una millora del model territorial, en tractar-se d'una peça separada del nucli urbà pel desenvolupament industrial existent, amb una posició idònia en la seua relació amb les xarxes de comunicacions per a l'ús que ara es proposa; i la reclassificació de sòl no és de magnitud significativa respecte al total del sector.  
  
Es conclou que l'alternativa proposada té incidència positiva en el model territorial del dit municipi, en tractar-se d'una actuació que no produeix increment significatiu en el consum de recursos; no suposa afecció sobre elements del patrimoni cultural, ni sobre el patrimoni natural; l'actuació no es troba afectada per risc d'inundació, ni per perillositat geomorfològica.  
Per allò que s'ha exposat, s'estima la modificació ambientalment viable en els termes proposats, sempre que la seua aprovació s'ajuste al compliment dels condicionants establits en la DIA del PGOU de 28.09.2000 i en la resolució complementària de 21.05.2008 en què s'indica:  
«Condicionants per a l'aprovació definitiva i desenvolupament del Pla general d'ordenació urbana del terme municipal del Pinós:  
- [?],haurà de presentar-se davant de l'òrgan amb competència substantiva, prèviament a l'aprovació del Pla general d'ordenació urbana, informes favorables de la Confederació Hidrogràfica del Segura [?]»  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat.  
Segons estableix l'article 51.2.b de la LOTUP, d'acord amb els criteris de l'annex VIII d'aquesta llei, la modificació puntual núm. 1 del PGOU del Pinós (Alacant), té incidència positiva en el model territorial del municipi, no produeix increment significatiu en el consum de recursos, ni suposa afecció sobre elements del patrimoni natural, ni afecció sobre el patrimoni cultural.  
D'acord amb allò que s'ha exposat, es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 1 del PGOU del Pinós (Alacant) d'acord amb els criteris de l'annex VIII de la LOTUP, per considerar que no tindrà efectes significatius sobre el medi ambient, i corresponent continuar la tramitació d'acord amb la seua normativa sectorial.  
Si bé la redacció definitiva de la modificació puntual núm. 1 i la seua aprovació hauran de tindre en compte:  
1. El compliment dels condicionants ambientals establits en la declaració d'impacte ambiental i resolució complementària emeses per a l'aprovació i desenvolupament del PGOU del municipi, ha d'obtindre informe favorable sobre la suficiència de recursos hídrics de la Confederació Hidrogràfica del Segura.  
2. S'inclourà en la proposta d'ordenació del sector el traçat de la via pecuària Vereda de la Cova i l'Albatera, i es respectarà el domini públic pecuari d'aquesta.  
3. Es redactarà estudi d'integració paisatgística d'acord amb els criteris indicats en l'informe de 21 de juny de 2017, del Servei d'Infraestructura Verda i Paisatge, que haurà de ser informat pel servei, i s'incorporaran, si és el cas, les determinacions que s'hi establisquen a la documentació amb eficàcia normativa de la modificació.  
  
4. Es justificarà el compliment del creixement màxim de sòl per a activitats econòmiques en el conjunt del terme municipal, d'acord amb les directrius de l'Estratègia Territorial de la Comunitat Valenciana.  
  
5. Caldrà ajustar-se les observacions realitzades pel Servei Territorial d'Urbanisme d'Alacant en el seu informe de data 17 de novembre de 2017, concretament s'haurà d'adjuntar a la documentació que es tramite memòria de sostenibilitat econòmica.  
6. Es modificarà la redacció de la fitxa de gestió del nou sector, en el sentit dels termes exposats en la sentència del Tribunal Suprem de data 25 de setembre de 2015.  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'ha procedit a l'aprovació de la modificació puntual núm. 1 del PGOU del Pinós (Alacant), en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica.  
Òrgan competent.  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista del que antecedeix, la Comissió d'Avaluació Ambiental, acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació modificació puntual núm. 1 del Pla general d'ordenació urbana del Pinós, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 5 de juliol de 2017.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Tràmit: avaluació ambiental de la modificació puntual núm. 19 del Pla general de Massamagrell.  
Promotor: Ajuntament de Massamagrell.  
Autoritat substantiva: Comissió Territorial d'Urbanisme de València.  
Localització: terme municipal de Massamagrell (València).  
Expedient: 095 € 2016 € EAE.  
La Comissió d'Avaluació Ambiental, en sessió realitzada el 29 de juny de 2017, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 19 del Pla general de Massamagrell, en els termes següents:  
En data 9 de novembre de 2016 ha tingut entrada en el Servei d'Avaluació Ambiental Estratègica de la Subdirecció General d'Avaluació Ambiental, sol·licitud d'inici de l'avaluació ambiental i territorial estratègica de la modificació puntual núm. 19 del Pla general de Massamagrell (València).  
Documentació presentada  
La sol·licitud d'inici, remesa pel Servei Territorial d'Urbanisme de València, s'acompanya d'esborrany de la modificació i document inicial estratègic d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP). La documentació es presenta en format paper i digital.  
S'adjunta igualment l'expedient administratiu amb l'aprovació inicial pel Ple de 27 d'abril de 2016 i correccions posteriors aprovades pel Ple de 25 de maig de 2016.  
Planejament vigent  
El planejament municipal vigent és un Pla general que es va aprovar el 30 d'octubre de 1991 per la Comissió Territorial d'Urbanisme. Aquest pla va ser avaluat ambientalment i es va emetre,declaració d'impacte ambiental l'11 d'octubre de 1991 (expedient 167/1991).  
  
Objecte, descripció del planejament i justificació  
Les normes de coordinació metropolitanes que es van aprovar per Decret 103/1988 preveien la implantació d'un equipament de caràcter supramunicipal, denominat II.1, al sud del nucli urbà.  
El Pla general va assumir la reserva d'aquest equipament incloent en el sòl urbanitzable no programat 17.040 m² destinat a equipament públic «Àrea de reserva d'equipament metropolità».  
L'objecte de la modificació és desafectar el caràcter públic de l'equipament i passar-lo a equipament privat mantenint el coeficient d'edificabilitat atorgat pel Pla general (2m²tm²s/).  
Per a dur a terme la proposta caldrà modificar a més els articles 27.7 i 104 de les normes urbanístiques, així com la fitxa de l'equipament.  
  
S'indica en la documentació presentada que la modificació proposada no té incidència en el medi ambient ni afecta elements estratègics del territori. No es plantegen alternatives a la proposta realitzada.  
  
  
Consultes realitzades  
Per part de l'òrgan ambiental, d'acord amb l'article 51.1 de la 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP), la documentació aportada s'ha sotmés a consulta, en qualitat d'administracions afectades:  
  
Consulta Informe Administració pública consultada  
 26/07/16 CHOPVT. Servei Territorial d'Urbanisme.  
12/01/17 27/06/17 CHOPVT. DG Ordenació del Territori, Urbanisme i Paisatge:  
Servei d'Ordenació del Territori (PATRICOVA)  
  
  
Nota: els informes rebuts es poden consultar en la pàgina web www.agroambient.gva.es/eae una vegada s'emeta aquest IATE.  
  
Identificació i valoració dels possibles efectes sobre el medi ambient  
D'acord amb allò que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, amb consulta prèvia a les administracions públiques afectades a què es refereixen els articles 48.d i 51.1 de la LOTUP.  
El Servei Territorial d'Urbanisme de València emet un informe en data 26 de juliol de 2016, en què manifesta que afecta l'ordenació estructural i que des de la visió de les competències urbanístiques no han de produir-se efectes significatius sobre el medi ambient. No obstant això, realitzen una sèrie d'observacions que s'han de tindre en compte en fases posteriors del procediment. En resum, entre altres, aquestes es refereixen al manteniment de la quantia de reserva dotacional pública, analitzar l'ús proposat o elaborar un informe de sostenibilitat econòmica.  
El Servei d'Ordenació del Territori informa que està afectat per risc d'inundació. En la cartografia del PATRICOVA consta amb risc 3, mentre que en la del SNCZI elaborada pel ministeri consta que hi ha risc d'inundació amb períodes de retorn a 10, 50,100 i 500 anys. En localitzar-se l'equipament en un sector de sòl urbanitzable no programat basant-se en l'art.19 del PATRICOVA haurà d'elaborar-se un estudi d'inundabilitat per a poder continuar la tramitació.  
La modificació únicament té per objecte canviar la titularitat d'un equipament, passant-lo de públic a privat, la construcció del qual ja està prevista pel planejament vigent i mantenint els paràmetres urbanístics. Analitzades les incidències sobre el medi ambient de la proposta, en aquest moment només cal elaborar un estudi d'inundabilitat que concrete el risc d'inundació de l'àmbit i, si és el cas, l'adopció de les mesures proposades pel dit estudi.  
  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
Proposta d'acord  
Segons estableix l'article 51 de la LOTUP, d'acord amb els criteris de l'annex VIII d'aquesta llei, l'objecte de la modificació del pla proposat no influeix en altres plans o programes, no té incidència en el model territorial vigent en el municipi ni produeix increment significatiu en el consum de recursos i no suposa afecció sobre elements del patrimoni natural i cultural. La modificació incideix únicament sobre la titularitat d'un equipament l'emplaçament de la qual ja està previst pel planejament, però que aquest es troba afectat per perillositat d'inundació per la qual cosa s'haurà de concretar el risc d'inundació i la seua afecció sobre l'actuació per mitjà de l'elaboració d'un estudi d'inundabilitat i, si és el cas, per mitjà de l'establiment de les pertinents mesures correctores.  
  
D'acord amb allò que s'ha exposat, es resol emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 19 del Pla general de Massamagrell (València) l'objecte del qual serà el descrit en la documentació remesa, d'acord amb els criteris de l'annex VIII de la LOTUP, per no tindre efectes significatius sobre el medi ambient, sempre que es complisquen els condicionants descrits a continuació, i correspon continuar la tramitació d'acord amb la seua normativa sectorial, sempre que es complisquen les determinacions següents:  
  
- Prèviament a l'aprovació definitiva de la modificació s'haurà d'elaborar un estudi d'inundabilitat, d'acord amb allò que s'ha indicat en l'informe del Servei d'Ordenació del Territori i obtindre la resolució aquest, s'hauran d'incorporar en la modificació les determinacions que s'hi establisquen.  
Si després de l'elaboració de l'estudi d'inundabilitat es determina que el risc existent és incompatible amb la modificació puntual plantejada, aquest informe ambiental haurà d'entendre's en sentit desfavorable.  
  
- La modificació té caràcter estructural i la seua aprovació definitiva serà de competència autonòmica. S'hauran d'atendre les indicacions realitzades pel Servei Territorial d'Urbanisme de 26 de juliol de 2016 relatives a la justificació de la ràtio d'equipaments, a l'ús definitiu, la qualitat del teixit urbà, l'informe de sostenibilitat econòmica i l'aplicabilitat del Decret 74/2016 sobre presentació de la documentació.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana no s'ha procedit a l'aprovació del Pla en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb allò que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat als efectes d'avaluació ambiental estratègica (plans i programes).  
A la vista del que antecedeix, la Comissió d'Avaluació Ambiental, acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació núm. 19 del Pla general de Massamagrell, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
El que li notifique perquè en prenga coneixement i als efectes oportuns.  
El que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
València, 5 de juliol de 2017.- El secretari de la Comissió d'Avaluació Ambiental: José del Valle Arocas.»  
  
València, 17 de juliol de 2017.- El director general de Medi Natural i d'Avaluació Ambiental: Antoni Marzo i Pastor.